**LĪGUMS Nr.6.7/6**

**par dolomīta šķembu un smilts maisījuma, dolomīta šķembu un grants piegādi.**

Rēzeknes novada Rikavas pagastā 2018.gada 6.martā

**Rēzeknes novada pašvaldības** **Rikavas pagasta pārvalde**,reģistrācijas Nr. 90000048650, pārvaldes vadītāja Andreja Tārauda personā, kura rīkojas uz Nolikuma pamata, turpmāk – PASŪTĪTĀJS, no vienas puses, un SIA VLAKON, reģistrācijas Nr. 42403008866, Aļonas Kozules personā,kurš rīkojas uz Statūtu pamata, turpmāk – PIEGĀDĀTĀJS, no otras puses, abas kopā turpmāk sauktas PUSES un katra atsevišķi PUSE, pamatojoties uz iepirkuma **„Dolomīta šķembu un smilts maisījums, dolomīta šķembu un grants piegāde Rēzeknes novada pašvaldības Rikavas pagasta ceļu uzturēšanai”**  (identifikācijas Nr. RPP 2018/1), turpmāk – IEPIRKUMS, rezultātiem un saskaņā ar PIEGĀDĀTĀJA iesniegto piedāvājumu, noslēdz šādu līgumu, turpmāk – LĪGUMS:

1. LĪGUMA PRIEKŠMETS
	1. PASŪTĪTĀJS pērk un apmaksā, PIEGĀDĀTĀJS pārdod un piegādā **dolomīta šķembu un smilts maisījuma, dolomīta šķembu un grants,** turpmāk – PRECES, saskaņā ar iepirkuma (identifikācijas Nr. RPP 2018/1) tehnisko specifikāciju un PIEGĀDĀTĀJA iesniegto tehnisko un finanšu piedāvājumu.
2. PREČU CENAS, DAUDZUMS UN KOPĒJĀ LĪGUMA SUMMA
	1. PREČU vienību cenas, sortiments, daudzums un citas ziņas par PRECĒM noteiktas saskaņā ar PIEGĀDĀTĀJA iesniegto piedāvājumu un atbilst tehniskai specifikācijai.
	2. Cenas par PREČU vienībām ir norādītas tehniskajā un finanšu piedāvājumā, cenā ir iekļauta PREČU vērtība, piegādes un izkraušanas izmaksas, visi noteiktie nodokļi, nodevas un citas izmaksas, kas saistītas ar PRECĒM un to piegādi.
	3. Kopējā līguma summa bez pievienotās vērtības nodokļa (PVN) sastāda **EUR 28332,00** (**divdesmit astoņi tūkstoši trīs simti trīsdesmit divi euro**). Kopējā līguma summa ar PVN sastāda **EUR 34281,72** (trīsdesmit četri tūkstoši divi simti astoņdesmit viens euro 72 centi), tajā skaitā PVN (21%) **EUR 5949,72** (pieci tūkstoši deviņi simti četrdesmit deviņi euro 72 centi.).
	4. Līguma darbības laikā PIEGĀDĀTĀJAM ir tiesības palielināt PREČU cenas, atbilstoši LĪGUMA 2.5.punktam, pamatojot palielinājumu ar objektīvajiem faktiskajiem vai tiesiskajiem apstākļiem, iepriekš par to paziņojot PASŪTĪTĀJAM, ar kuru saskaņojamas cenu izmaiņas, rakstiski noslēdzot vienošanos, kas kļūst par šī līguma neatņemamu sastāvdaļu pēc abpusējās parakstīšanas.

2.5. Šī līguma darbības laikā PREČU cenu paaugstinājums nevar būt lielāks par 2% (diviem procentiem) no piedāvātām cenām.

1. PUŠU PIENĀKUMI
	1. PIEGĀDĀTĀJS:
		1. piegādā, pārdod PRECES un nodrošina to atbilstību Tehniskajai specifikācijai un LĪGUMA noteikumiem, kā arī normatīvo aktu prasībām un kvalitātes standartiem;
		2. piemēro atlaidi 0 % apmērā;
		3. nodrošina PREČU piegādi tās ražotāja standarta iepakojumā, kas nodrošina pilnīgu PREČU drošību pret iespējamajiem bojājumiem transportēšanas laikā;
		4. nodrošina PRECĒM atbilstošu marķējumu, kas satur labi redzamu un saprotamu informāciju valsts valodā, kā arī objektīvi atspoguļo PREČU drošumu vai nekaitīgumu un kvalitāti, un tieši:

3.1.4.1.PREČU nosaukumu un to sastāvdaļas;

3.1.4.2.ziņas par PREČU izcelsmes vietu, ja šādas informācijas trūkuma dēļ PIRCĒJAM var rasties maldinošs priekšstats par PREČU izcelsmes vietu;

3.1.4.nozīmē atbildīgu personu par šī līguma saistību izpildi Aļonu Kozuli, tālruņa Nr.26334535.

3.2. PASŪTĪTĀJS:

3.2.1. pieņem LĪGUMA prasībām atbilstošās PRECES un veic to apmaksu;

* + 1. nozīmē atbildīgu personu par šī līguma saistību izpildi , tālruņa Nr.64607080 .

4. PREČU PIEGĀDES UN PIEŅEMŠANAS KĀRTĪBA

* 1. PIEGĀDĀTĀJS pārdod PRECES atbilstoši PASŪTĪTĀJA vajadzībām, pasūtījuma veikšanas dienā.
	2. PREČU nodošana un pieņemšana noformējama, PUŠU pārstāvjiem parakstot preču pavadzīmi – rēķinu. PRECES uzskatāmas par piegādātām ar preču pavadzīmes – rēķina abpusējas parakstīšanas brīdi.
	3. PIEGĀDĀTĀJS ir atbildīgs par PREČU nejaušu bojāeju vai bojājumiem līdz preču pavadzīmes – rēķina abpusējas parakstīšanas brīdim.
	4. PASŪTĪTĀJAM ir tiesības pirms pieņemšanas pārbaudīt PRECES, nepieņemt tās un neparakstīt preču pavadzīmi – rēķinu, ja PRECES neatbilst kvalitātes prasībām vai Tehniskajai specifikācijai, iesniedzot PIEGĀDĀTĀJAM rakstveida pretenziju.
	5. Par LĪGUMA prasībām neatbilstošo PREČU piegādi PASŪTĪTĀJS rakstveidā paziņo PIEGĀDĀTĀJAM 3 (triju) dienu laikā, pieaicinot PIEGĀDĀTĀJA pārstāvi sastādīt abpusēju aktu par konstatētajām neatbilstībām. Pēc paziņojuma saņemšanas PIEGĀDĀTĀJA pārstāvim paziņojumā norādītajā datumā un laikā jāierodas PREČU piegādes vietā abpusēja akta sastādīšanai. PIEGĀDĀTĀJA pārstāvja neierašanās gadījumā PASŪTĪTĀJAM ir tiesības sastādīt aktu bez PIEGĀDĀTĀJA pārstāvja piedalīšanās, pieaicinot neatkarīgu pārstāvi vai ekspertu.
	6. LĪGUMA prasībām neatbilstošās PRECES PIEGĀDĀTĀJAM jāapmaina vienas darba dienas laikā pēc LĪGUMA 4.5.punktā paredzētā akta sastādīšanas.

5. PREČU KVALITATE

* 1. PREČU kvalitātei jāatbilst Latvijas Republikas un Eiropas Savienības spēkā esošajos normatīvajos aktos noteiktajām kvalitātes un obligātām nekaitīguma prasībām.
	2. Par LĪGUMA prasībām atbilstošām PRECĒM šī līguma ietvaros atzīstamas PRECES, kas atbilst LĪGUMA noteikumiem, Tehniskajai specifikācijai un PIEGĀDĀTĀJA iesniegtajam piedāvājumam.
	3. PIEGĀDĀTĀJAM nav pienākums apmainīt nekvalitatīvās PRECES, ja tās zaudējušas kvalitāti PREČU uzglabāšanas un lietošanas noteikumu neievērošanas rezultātā no PASŪTĪTĀJA puses.
	4. PRECES atzīstamas par LĪGUMA noteikumiem neatbilstošām arī gadījumos, kad no PIEGĀDĀTĀJA puses par tām sniegta maldinoša, nepatiesa, nepilnīga vai neskaidra (nesalasāma) informācija vai tā nav sniegta vispār.
1. NORĒĶINU KĀRTĪBA
	1. Norēķini par PRECĒM tiek veikti ar pārskaitījumu PIEGĀDĀTĀJA norādītajā norēķinu kontā bankā 14 (četrpadsmit) darba dienu laikā no PREČU piegādes dienas, saskaņā ar preču pavadzīmi – rēķinu.
	2. Par samaksas dienu tiek uzskatīta diena, kad PASŪTĪTAJS veicis pārskaitījumu par PRECĒM PIEGĀDĀTĀJA kontā bankā.
	3. Ja tiek piegādātas nekvalitatīvas vai LĪGUMA noteikumiem neatbilstošās PRECES, par ko LĪGUMĀ noteiktajā kārtībā tiek sastādīts akts, norēķini par PRECĒM ir veicami pēc to apmaiņas pret kvalitatīvām un LĪGUMA noteikumiem atbilstošām.
	4. Ja PIEGĀDĀTĀJS piegādā PRECES, neievērojot saskaņotajā piegādes grafikā noteiktos piegādes termiņus vai neveic PREČU piegādi saskaņotajā piegādes grafikā noteiktajos piegādes termiņos, tas maksā līgumsodu 1% (viena procenta) apmērā no nepiegādāto PREČU vērtības par katru nokavēto dienu, saskaņā ar PASŪTĪTĀJA iesniegto rēķinu.
	5. Līguma saistību izpildes termiņam beidzoties vai LĪGUMU pārtraucot pirms termiņa, PUSES sastāda un paraksta savstarpējo norēķinu salīdzināšanas aktu, kurā tiek fiksētas katras PUSES izpildītās un neizpildītās saistības.
2. PUŠU ATBILDĪBA
	1. Ja PIEGĀDĀTĀJS ir piegādājis LĪGUMA nosacījumiem neatbilstošas PRECES un neapmaina to LĪGUMA 4.6.punkta noteiktajā kārtībā, tas maksā līgumsodu 10% (desmit procentu) apmērā no neatbilstošo PREČU vērtības un atlīdzina PASŪTĪTĀJAM visus šajā sakarā radušos zaudējumus.
	2. Ja PASŪTĪTĀJS neveic norēķinus par piegādātām PRECĒM LĪGUMA 6.1.punktā noteiktajā termiņā, tas maksā līgumsodu 0,5% apmērā no nokavētā maksājuma summas par katru nokavēto dienu, saskaņā ar PIEGĀDĀTĀJA iesniegto rēķinu.
	3. Ja PIEGĀDĀTĀJS vienpusēji atkāpjas no LĪGUMA, tas maksā līgumsodu 10% (desmit procentu) apmērā no kopējās līguma summas, saskaņā ar PASŪTĪTĀJA iesniegto rēķinu.
	4. Ja LĪGUMS tiek izbeigts 9.3. un 9.4.punktā paredzētajos gadījumos, vainīgā PUSE maksā līgumsodu 10% (desmit procentu) apmērā no kopējās līguma summas, pārskaitot to attiecīgās PUSES kontā bankā 10 (desmit) dienu laikā no paziņojuma saņemšanas par vienpusēju atkāpšanos no LĪGUMA.
	5. PUSES pilnā apmērā atlīdzina viena otrai visus nodarītus zaudējumus, saskaņā ar Latvijas Republikas Civillikuma normām, ja zaudējumi ir radušies šī līguma saistību neizpildes vai nepienācīgas izpildes rezultātā.
	6. PASŪTĪTĀJS ir tiesīgs samazināt kārtējā maksājuma summu par piegādātām PRECĒM, atskaitot no tās LĪGUMA 7.1. un 7.3.punktā noteiktajā kārtībā aprēķināto līgumsodu summas.
	7. Līgumsoda samaksa neatbrīvo PUSES no līguma saistību izpildes, izņemot 7.3. un 7.4.punktā paredzētos gadījumus.

8. NEPĀRVARAMA VARA

8.1. Neviena no PUSĒM nav atbildīga par līguma saistību neizpildi, ja saistību izpilde nav bijusi iespējama nepārvaramas varas apstākļu dēļ, kas radušies pēc LĪGUMA noslēgšanas, ja PUSE par šādu apstākļu iestāšanos ir informējusi otru PUSI 5 (piecu) darba dienu laikā no šādu apstākļu rašanās dienas. Šajā gadījumā LĪGUMĀ noteiktais izpildes un samaksas termiņš tiek pagarināts attiecīgi par tādu laika periodu, par kādu šie nepārvaramas varas apstākļi ir aizkavējuši LĪGUMA izpildi, bet ne ilgāk par 30 (trīsdesmit) dienām.

8.2. Ar nepārvaramas varas apstākļiem jāsaprot dabas stihijas (plūdi, vētras postījumi), valdības izraisītās akcijas, politiskās un ekonomiskās blokādes un citi no PUSĒM pilnīgi neatkarīgi radušies ārkārtēja rakstura negadījumi, ko PUSĒM nebija iespējas ne paredzēt, ne novērst.

8.3. Gadījumā, ja nepārvaramas varas apstākļi turpinās ilgāk par 30 (trīsdesmit) dienām, katra no PUSĒM ir tiesīga vienpusēji atkāpties no LĪGUMA, par to rakstveidā brīdinot otru PUSI 5 (piecas) darba dienas iepriekš. Šajā gadījumā PUSE tiek atbrīvota no līgumsoda un zaudējumu atlīdzināšanas pienākuma.

9. STRĪDU IZSKATĪŠANA UN LĪGUMA LAUŠANA

* 1. Strīdus un domstarpības, kas var rasties LĪGUMA izpildes rezultātā vai sakarā ar LĪGUMU, PUSES atrisina savstarpēju pārrunu ceļā. Ja PUSES nevar panākt vienošanos, tad strīds risināms tiesā, saskaņā ar Latvijas Republikas normatīvajiem aktiem.
	2. PUSES ir tiesīgas lauzt LĪGUMU pirms termiņa, par to savstarpēji rakstveidā vienojoties.
	3. PASŪTĪTĀJS ir tiesīgs vienpusēji atkāpties no LĪGUMA:
		1. ja PIEGĀDĀTĀJAM vairāk kā 2 (divas) reizes tika piemērots līgumsods par PREČU piegādes termiņu nokavējumiem;
		2. ja PIEGĀDĀTĀJS ir piegādājis līguma noteikumiem neatbilstošas PRECES vairāk kā 2 (divas) reizes un pēc līgumsoda piemērošanas ir atteicies apmainīt to.
	4. PIEGĀDĀTĀJS ir tiesīgs vienpusēji atkāpties no LĪGUMA, ja PASŪTĪTĀJAM vairāk kā 2 (divas) reizes tika piemērots līgumsods par piegādāto PREČU apmaksas termiņu nokavējumu, un maksājumi netiek veikti LĪGUMA 6.1.punktā noteiktajā termiņā. Šajā gadījumā LĪGUMA 7.4.punktā paredzētais līgumsods nav piemērojams.
	5. Par vienpusēju atkāpšanos no LĪGUMA PUSES paziņo viena otrai vienu mēnesi iepriekš.

10. LĪGUMA TERMIŅŠ

10.1. LĪGUMS stājas spēkā tā noslēgšanas brīdī un ir spēkā līdz PUŠU saistību pilnīgai izpildei.

1. CITI NOTEIKUMI
	1. Visi LĪGUMA grozījumi vai papildinājumi ir veicami rakstiski, PUŠU pārstāvjiem tos parakstot. Tie ir spēkā no parakstīšanas brīža un ir LĪGUMA neatņemamas sastāvdaļas.
	2. PUSES 3 (triju) darba dienu laikā informē viena otru par adreses, bankas kontu vai citu rekvizītu izmaiņām.
	3. Paziņojumi par atkāpšanos no LĪGUMA vai cita veida korespondence, kas attiecas uz LĪGUMU, nosūtāma ierakstītā vēstulē uz LĪGUMĀ norādītajām adresēm.
	4. LĪGUMS sastādīts latviešu valodā uz 4 (četrām) lapām 2 (divos) eksemplāros ar vienādu juridisku spēku, no kuriem viens glabājas pie PASŪTĪTĀJA un viens pie PIEGĀDĀTĀJA, ar sekojošiem pielikumiem: 1.pielikums – Tehniskais un finanšu piedāvājums uz 1 (vienas) lapas.

12. PUŠU REKVIZĪTI UN PARAKSTI

|  |  |
| --- | --- |
| PASŪTĪTĀJS: | PIEGĀDĀTĀJS: |